Diari Oficial de la Generalitat Valenciana


Sumari del DOGV 9190, del 07-10-2021 (2021/9940)

RESOLUCIÓ de 28 de setembre de 2021, del president de Turisme Comunitat Valenciana, de concessió d'una beca classe E, per cobertura d'una vacant per a la realització de pràctiques professionals durant l'exercici 2021 en matèria de turisme en les dependències de l'entitat pública esmentada.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9940


Data del document
:   28-09-2021

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de setembre de 2021, del president de Turisme Comunitat Valenciana, de concessió d'una beca classe E, per cobertura d'una vacant per a la realització de pràctiques professionals durant l'exercici 2021 en matèria de turisme en les dependències de l'entitat pública esmentada. [2021/9940]  
Antecedents de fet  
Primer. Mitjançant la Resolució de concessió de 29 de gener de 2021, del president de Turisme Comunitat Valenciana, per a la realització, durant l'exercici 2021, de pràctiques professionals en matèria de turisme en dependències de la citada entitat pública (beques classe E i classe I) es van designar els becaris i becàries corresponents a la convocatòria realitzada l'octubre de 2020, i al mateix temps es van constituir les respectives borses de reserva amb les persones que havien obtingut major puntuació en la fase de valoració de sol·licituds.  
Segon. La renúncia, amb data 15 de setembre de 2021, a una beca de classe E per una de les persones beneficiàries ha comportat la seua acceptació, via Resolució de 17 de setembre de 2021, del president de Turisme, així com l'activació de la borsa de reserva de les beques classe E, borses regulades d'acord amb l'article 18 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, i s'estableix així mateix en aquest article el procediment a seguir per a la concessió d'una nova beca d'aquesta modalitat, beca a atorgar a favor de la persona que així resulta com a beneficiària sobre la base de l'ordre de prelació establit en la corresponent borsa de reserva.  
Tercer. La comissió avaluadora, reunida amb data 27 de setembre de 2021 ha informat que «amb data 25 i 27 de setembre de 2021 s'han dirigit sengles escrits a les persones que formen la borsa de reserva de l'annex I, beques classe E, de l'esmentada resolució de concessió de 29 de gener de 2021, i les tres primeres han manifestat la no-disposició a acceptar l'esmentada beca; procés que ha culminat amb l'acceptació de la beca per part d'Anna Bou Mas (amb DNI \*\*\*3027\*\*) que era la persona que es trobava en la quarta posició de la citada borsa de reserva».  
  
Sobre la base d'això ha pres el següent acord: «Sol·licitar al president de Turisme Comunitat Valenciana la resolució de l'acceptació d'Anna Bou Mas (amb DNI \*\*\*3027\*\*) com a beneficiària d'una beca classe E en matèria de turisme per a la realització de pràctiques professionals en les dependències centrals de Turisme Comunitat Valenciana, amb efectes d'1 d'octubre de 2021 fins a 31 de desembre de 2021».  
Quart. Amb data 28 de setembre de 2021, la comissió avaluadora ha emés proposta de concessió a favor d'Anna Bou Mas (amb DNI \*\*\*3027\*\*) una beca de classe E per a la realització de pràctiques professionals en dependències de Turisme Comunitat Valenciana, beca amb una duració temporal de tres mesos. El període de gaudi comença l'1 d'octubre i finalitzarà el 31 de desembre de 2021, tot això sense detriment de la seua possible pròrroga, per 12 mesos addicionals, això últim supeditat a l'existència de crèdit pressupostari suficient amb aquesta finalitat en l'exercici 2022.  
  
Fonaments jurídics  
Primer. La competència per a elevar proposta al president de Turisme Comunitat Valenciana per a la resolució del procediment correspon a les comissions avaluadores de cada classe de beca, d'acord amb el que estableix l'article 9.5 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Segon. La competència per a resoldre aquest procediment correspon al president de Turisme Comunitat Valenciana, d'acord amb el que estableix l'article 10.4 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Tercer. En la tramitació d'aquest procediment s'ha respectat el que es disposa en el citat Decret 20/2017, de 24 de novembre, i el que s'estableix en la Resolució de 26 d'octubre de 2020, del president de Turisme Comunitat Valenciana, per la qual es van convocar quatre beques per a la realització de pràctiques professionals en matèria de turisme en dependències pròpies (una de classe E i tres de classe I).  
Quart. La present resolució recull els aspectes assenyalats en l'article 11.1 del referit decret aprovatori de les bases reguladores, i indica, així mateix, la data d'inici del període de duració de les beques, segons el que s'ha fixat en l'article 14.1 de les mateixes bases.  
D'acord amb el que indica el citat article 11.1 de les bases reguladores, aquesta resolució de concessió es publicarà en el Diari Oficial de la Generalitat Valenciana, publicació que tindrà els efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es  
Vistos els antecedents de fet assenyalats i els fonaments jurídics citats i altres de general i pertinent aplicació, resolc:  
  
Primer  
Concedir a favor d'Anna Bou Mas (amb DNI \*\*\*3027\*\*) una beca de classe E per a la realització de pràctiques professionals en dependències de Turisme Comunitat Valenciana, amb duració temporal de tres mesos. El període de gaudi començarà l'1 d'octubre i finalitzarà el 31 de desembre de 2021, tot això sense detriment de la seua possible pròrroga, per 12 mesos addicionals, això últim supeditat a l'existència de crèdit pressupostari suficient amb aquesta finalitat en l'exercici 2022.  
  
  
Segon  
Publicar-la en el Diari Oficial de la Generalitat Valenciana, d'acord amb el que indica l'article 11.1 de les bases reguladores, publicació que farà efecte de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es  
  
  
Contra aquesta resolució que posa fi a la via administrativa, podrà interposar-se recurs de reposició davant el mateix òrgan que dicta aquest acte, en el termini d'un mes, comptador des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant els jutjats contenciosos administratius de València, en el termini de dos mesos, comptadors l'endemà de la seua publicació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 28 de setembre de 2021.- El president de Turisme Comunitat Valenciana: Francesc Colomer Sánchez.